счетоводна рамка, независимо дали са признати съгласно РКИ, включително, но не само, всички видове обезпечения, финансови гаранции и кредитни деривати, използвани за всички обезпечени експозиции, независимо дали рисково претеглената стойност на експозициите се изчислява по стандартизирания подход или по вътрешнорейтинговия подход. Институциите допълват информацията в образеца с разяснение на всички съществени промени, настъпили през периода на оповестяване, и на основните причини за тези промени.
 Колона
 Препратки към правни норми и указания
 Обяснение
 а
 Необезпечена балансова стойност:
 Балансовата стойност на експозициите (с приспаднати провизии/обезценки), спрямо които не е приложена никаква техника за редуциране на кредитния риск, независимо дали тази техника е призната съгласно РКИ
 Тя по-специално се отнася до експозициите, за които не е предоставено обезпечение, нито са получени финансови гаранции. В нея не се включва необезпечената част на частично обезпечена или частично гарантирана експозиция.
 б
 Обезпечена балансова стойност:
 Балансовата стойност на експозициите, спрямо които е приложена поне една техника за редуциране на кредитния риск (обезпечение, финансови гаранции, кредитни деривати).
 Ако стойността на обезпечаващите дадена експозиция обезпечения, финансови гаранции и кредитни деривати надхвърля балансовата ѝ стойност, тук се включва само стойността до балансовата стойност на тази експозиция. Ако балансовата стойност на дадена експозиция надхвърля стойността на обезпечаващите я обезпечения, финансови гаранции и кредитни деривати, тук се включва пълната балансова стойност на тази експозиция.
 За целите на следващите колони „в“, „г“ и „д“, отнасянето на балансовата стойност на многостранно обезпечените експозиции към различните им техники за редуциране на кредитния риск се извършва в порядък, като се започне с техниката за редуциране на кредитния риск, която се очаква първа да бъде използвана в случай на неплащане, и в рамките на балансовата стойност на обезпечените експозиции. Всяка част от експозицията се включва само в една от колони „в“, „г“ или „д“ на настоящия образец.
 в
 В т.ч. обезпечени с обезпечение:
 Това е подгрупа на колона „б“ на настоящия образец и представлява балансовата стойност на обезпечените с обезпечение експозиции (с приспаднати провизии/обезценки) или части от експозиции. Ако дадена експозиция е обезпечена с обезпечение и други техники за редуциране на кредитния риск, които се очаква да бъдат използвани най-напред в случай на неплащане, балансовата стойност на обезпечената с обезпечение експозиция е тази нейна част, която остава, след като се вземат предвид нейните части, които вече са обезпечени до балансовата ѝ стойност с други техники за редуциране на риска.
 г
 В т.ч. обезпечени с финансови гаранции:
 Това е подгрупа на колона „б“ на настоящия образец и представлява балансовата стойност на обезпечените с гаранции експозиции (с приспаднати провизии/обезценки) или части от експозиции. Ако дадена експозиция е обезпечена с гаранции и други техники за редуциране на кредитния риск, които се очаква да бъдат използвани най-напред в случай на неплащане, балансовата стойност на обезпечената с гаранции експозиция е тази нейна част, която остава, след като се вземат предвид нейните части, които вече са обезпечени до балансовата ѝ стойност с други техники за редуциране на риска.
 д
 В т.ч. обезпечени с кредитни деривати:
 Това е подгрупа на колона „г“ (финансови гаранции) на настоящия образец и представлява балансовата стойност на обезпечените с